stanford-oval/wikipedia huggingface dataset:
โฆเซ อันโตนิโอ กามาโช
แหล่งข้อมูลอื่น

BDFutbol player profile
BDFutbol coach profile
National team data เก็บถาวร 2012-05-10 ที่ เวย์แบ็กแมชชีน (สเปน)
โฆเซ อันโตนิโอ กามาโช ที่ National-Football-Teams.com
โฆเซ อันโตนิโอ กามาโช – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
Real Madrid biography (สเปน)
กองอาสารักษาดินแดน

| กองอาสารักษาดินแดน |
| --- | --- |
เครื่องหมายราชการกองบัญชาการกองอาสารักษาดินแดน
ประเทศ:  ไทย
รูปแบบ: กำลังกึ่งทหาร
กำลังรบ: 190,000
กองบัญชาการ: 1277/1 ถนนพหลโยธิน แขวงพญาไท เขตพญาไท กรุงเทพมหานคร ประเทศไทย
คำขวัญ: "ปวงข้า อส. ขอตั้งสัจจา จะปกป้องพาราจนสิ้นใจ"
วันสถาปนา: 10 กุมภาพันธ์
ปฏิบัติการสำคัญ: ความไม่สงบในชายแดนภาคใต้ของประเทศไทย
ผู้บังคับบัญชา
ผู้บัญชาการกองอาสารักษาดินแดน: นายกองใหญ่ อนุทิน ชาญวีรกูล
เครื่องหมายสังกัด
ตราหน้าหมวก: 
ธงกองอาสารักษาดินแดน: 
กองอาสารักษาดินแดน (อส.; อังกฤษ: Volunteer Defense Corps; VDC) เป็นองค์การของรัฐ สังกัดกระทรวงมหาดไทย มีฐานะเป็นนิติบุคคล เป็นหน่วยงานที่มีลักษณะพิเศษ เป็นองค์การกึ่งราชการ มีฐานะเทียบเท่ากองทัพต่าง ๆ ของกระทรวงกลาโหม เป็นกำลังกึ่งทหาร เป็นกองกำลังประจำถิ่น มีลักษณะคล้ายกับกองกําลังป้องกันชาติของสหรัฐอเมริกา จัดตั้งขึ้นโดยพระราชบัญญัติกองอาสารักษาดินแดน พ.ศ. 2497 ทั้งนี้ กระทรวงมหาดไทยได้มอบหมายหรือฝากภารกิจให้กรมการปกครองเป็นหน่วยงานขับเคลื่อนกิจการกองอาสารักษาดินแดน โดยมีสำนักอำนวยการกองอาสารักษาดินแดน (สน.อส.) เป็นส่วนราชการสังกัดกรมการปกครอง ทำหน้าที่เป็นฝ่ายอำนวยการ นอกจากนี้ยังมีหน่วยบัญชาการรักษาดินแดน (นรด.) กองทัพบกไทยทำหน้าที่เป็นฝ่ายอำนวยการฝ่ายทหาร
กองอาสารักษาดินแดนมีลักษณะโครงสร้างหน่วยงาน ลำดับการบังคับบัญชาเหมือนกับกองทัพ และมีชั้นยศเหมือนทหาร กล่าวคือ เป็นพลเรือนที่มียศเหมือนทหาร ซึ่งมีภารกิจและบทบาทหน้าที่ตามพระราชบัญญัติกองอาสารักษาดินแดน พ.ศ. 2497 คือ รักษาความสงบร่วมกับพนักงานฝ่ายปกครองหรือตำรวจ ปราบปรามผู้กระทำผิดกฎหมาย การเทิดทูนและพิทักษ์รักษาไว้ซึ่งสถาบันพระมหากษัตริย์ไทย รวมถึงรักษาความปลอดภัยในสถานที่สำคัญ และการคมนาคม และเป็นกองกำลังส่วนหนึ่งไว้สำรองที่พร้อมจะเพิ่มเติมและสนับสนุนกำลังทหารได้เมื่อมีการร้องขอทั้งในยามปกติและยามศึกสงคราม และตามพระราชบัญญัติกองอาสารักษาดินแดน พ.ศ. 2497 หมวด 7 มาตรา 29 ได้บัญญัติไว้ว่า "เจ้าหน้าที่หรือสมาชิกกองอาสารักษาดินแดนในระหว่างทำการตามหน้าที่ ให้ถือว่าเป็นเจ้าพนักงานตามกฎหมายลักษณะอาญา" จึงไม่ใช่ผู้ช่วยเจ้าพนักงานเหมือนอาสาสมัครทั่วไป และไม่ได้อยู่ภายใต้สังกัดกรมการปกครอง แต่เป็นเจ้าพนักงานองค์การของรัฐ ตามกฎหมายจัดตั้งกองอาสารักษาดินแดนนั่นเอง
การแบ่งส่วนงานของกองอาสารักษาดินแดน

กองอาสารักษาดินแดน แบ่งการออกเป็น 2 ส่วน ได้แก่ ส่วนกลาง และส่วนภูมิภาค
การแบ่งส่วนงานของกองอาสารักษาดินแดน > ส่วนกลาง

ส่วนกลาง คือ กองบัญชาการกองอาสารักษาดินแดน (บก.อส.) ประกอบด้วย
ฝ่ายอำนวยการ (ส่วนบังคับบัญชา)
กองกำลังพล
กองส่งกำลังบำรุง
กองยุทธการ
กองข่าว
กองปฏิบัติการพิเศษ
กองสนับสนุน
การแบ่งส่วนงานของกองอาสารักษาดินแดน > ส่วนกลาง > กองบัญชาการกองอาสารักษาดินแดน

กองบัญชาการรักษาดินแดน มีโครงสร้าง ดังนี้
ฝ่ายอำนวยการ
ฝ่ายอำนวยการปกครอง (ปค.)
หัวหน้าฝ่ายอำนวยการ กองบัญชาการกองอาสารักษาดินแดน (หน.ฝอ.บก.อส.)
รองหัวหน้าฝ่ายอำนวยการ กองบัญชาการกองอาสารักษาดินแดน (รอง หน.ฝอ.บก.อส.)
ผู้ช่วยหัวหน้าฝ่ายอำนวยการ กองบัญชาการกองอาสารักษาดินแดน (ผช.หน.ฝอ.บก.อส.)
ฝ่ายอำนวยการสำนักอำนวยการกองอาสารักษาดินแดน (สน.อส.)
กองกำลังพล
กองข่าว
กองยุทธการ
กองส่งกำลังบำรุง
กองปฏิบัติการพิเศษ
กองสนับสนุน
ฝ่ายปฏิบัติการ
กองร้อยบังคับการและบริการที่ 1 กองบัญชาการกองอาสารักษาดินแดน (ร้อย.บก.บร.1 บก.อส.) – ฝ่ายอำนวยการ กองบัญชาการกองอาสารักษาดินแดน ถนนพหลโยธิน แขวงสามเสนใน เขตพญาไท กรุงเทพมหานคร
กองร้อยบังคับการและบริการที่ 2 กองบัญชาการกองอาสารักษาดินแดน (ร้อย.บก.บร.2 บก.อส.) – ตั้งอยู่ที่ศูนย์ฝึกอบรมกองกำลังประจำถิ่นท่าสาป อำเภอเมืองยะลา จังหวัดยะลา
กองร้อยปฏิบัติการพิเศษที่ 1 กองบัญชาการกองอาสารักษาดินแดน (ร้อย ปพ.1 บก.อส.) – ตั้งอยู่ที่กระทรวงมหาดไทย ถนนอัษฎางค์ แขวงวัดราชบพิธ เขตพระนคร กรุงเทพมหานคร
กองร้อยปฏิบัติการพิเศษที่ 2 กองบัญชาการกองอาสารักษาดินแดน (ร้อย ปพ.2 บก.อส.) – ตั้งอยู่ที่อำเภอหาดใหญ่ จังหวัดสงขลา
กองร้อยปฏิบัติการพิเศษที่ 3 กองบัญชาการกองอาสารักษาดินแดน (ร้อย ปพ.3 บก.อส.) – ตั้งอยู่ที่ฝ่ายอำนวยการ กองบัญชาการกองอาสารักษาดินแดน ถนนพหลโยธิน แขวงสามเสนใน เขตพญาไท กรุงเทพมหานคร
กองร้อยปฏิบัติการการฝึกที่ 1 กองบัญชาการกองอาสารักษาดินแดน (ร้อย ปฝ.1 บก.อส.) – ตั้งอยู่ที่ศูนย์ฝึกอบรมกองกำลังประจำถิ่นท่าสาป อำเภอเมืองยะลา จังหวัดยะลา
กองร้อยปฏิบัติการการฝึกที่ 2 กองบัญชาการกองอาสารักษาดินแดน (ร้อย ปฝ.2 บก.อส.) – ตั้งอยู่ที่ค่ายเพชรโยธิน อำเภอชะอำ จังหวัดเพชรบุรี
ที่ปรึกษา
สำนักอำนวยการฝ่ายทหาร – เป็นนายทหารจากหน่วยบัญชาการรักษาดินแดน (นรด.) กองทัพบก (ทบ.)
การแบ่งส่วนงานของกองอาสารักษาดินแดน > ส่วนภูมิภาค

ส่วนภูมิภาค คือ กองบังคับการกองอาสารักษาดินแดนจังหวัด (บก.อส.จ.) ประกอบด้วย
ฝ่ายอำนวยการ (ส่วนบังคับบัญชา)
กองปฏิบัติการ
กองสนับสนุน
กองร้อยอาสารักษาดินแดนอำเภอ
การแบ่งส่วนงานของกองอาสารักษาดินแดน > ส่วนภูมิภาค > กองบังคับการกองอาสารักษาดินแดนจังหวัด

กองบังคับการกองอาสารักษาดินแดนจังหวัด มีโครงสร้าง ดังนี้
ฝ่ายอำนวยการ
ฝ่ายอำนวยการ ที่ทำการปกครองจังหวัด (ทปค.จ.)
หัวหน้าฝ่ายอำนวยการ กองบังคับการกองอาสารักษาดินแดนจังหวัด (หน.ฝอ.บก.อส.จ)
ผู้ชวยหัวหน้าฝ่ายอำนวยการ กองบังคับการกองอาสารักษาดินแดนจังหวัด (ผช.หน.ฝอ.บก.อส.จ)
ฝ่ายอำนวยการ กลุ่มงานคนเข้าเมือง (กง.คม.)
กองปฏิบัติการ
กองสนับสนุน
กองร้อยบังคับการและบริการ (ร้อย บก.บร.)
กองร้อยอาสารักษาดินแดนจังหวัด (ร้อย อส.จ.)
กองร้อยอาสารักษาดินแดนอำเภอ (ร้อย อส.อ.)
ตำแหน่งการบังคับบัญชาในกองอาสารักษาดินแดน

สายการบังคับบัญชา (ส่วนกลาง)
ผู้บัญชาการกองอาสารักษาดินแดน
รองผู้บัญชาการกองอาสารักษาดินแดน
ผู้ช่วยผู้บัญชาการกองอาสารักษาดินแดน
หัวหน้าฝ่ายอำนวยการ กองบัญชาการกองอาสารักษาดินแดน
รองหัวหน้าฝ่ายอำนวยการ กองบัญชาการกองอาสารักษาดินแดน
ผู้ช่วยหัวหน้าฝ่ายอำนวยการ กองบัญชาการกองอาสารักษาดินแดน
หัวหน้ากอง และรองหัวหน้ากอง
หัวหน้าแผนก
ผู้บังคับกองร้อย
สายการบังคับบัญชา (ส่วนภูมิภาค)
ผู้บังคับการกองอาสารักษาดินแดนจังหวัด
รองผู้บังคับการกองอาสารักษาดินแดนจังหวัด
ผู้ช่วยผู้บังคับการกองอาสารักษาดินแดนจังหวัด
หัวหน้าฝ่ายอำนวยการ กองบังคับการกองอาสารักษาดินแดนจังหวัด
รองหัวหน้าฝ่ายอำนวยการ กองบังคับการกองอาสารักษาดินแดนจังหวัด
ผู้ช่วยหัวหน้าฝ่ายอำนวยการ กองบังคับการกองอาสารักษาดินแดนจังหวัด
หัวหน้ากอง และรองหัวหน้ากอง
หัวหน้าแผนก
ผู้บังคับกองร้อยอาสารักษาดินแดนจังหวัด
กองร้อยอาสารักษาดินแดนอำเภอ
ผู้บังคับกองร้อยอาสารักษาดินแดนอำเภอ
รองผู้บังคับกองร้อยอาสารักษาดินแดนอำเภอ
ผู้ช่วยผู้บังคับกองร้อยอาสารักษาดินแดนอำเภอ
จ่ากองร้อยอาสารักษาดินแดนอำเภอ
ผู้บังคับหมวด และรองผู้บังคับหมวด
สายงานสนับสนุน (ส่วนกลาง)
ที่ปรึกษากองอาสารักษาดินแดน
ประจำกองบัญชาการกองอาสารักษาดินแดน
สายงานสนับสนุน (ส่วนภูมิภาค)
ประจำกองบังคับการกองอาสารักษาดินแดนจังหวัด
กำลังพลในสังกัดกองอาสารักษาดินแดน

กำลังพลในสังกัดกองอาสารักษาดินแดน แบ่งออกเป็น 3 ประเภท คือ ผู้บังคับบัญชา เจ้าหน้าที่ และสมาชิกกองอาสารักษาดินแดน โดยมีที่มาดังนี้
โดยตำแหน่ง คือ ข้าราชการการเมือง (รัฐมนตรีเจ้ากระทรวงและรัฐมนตรีช่วย) หรือข้าราชการในสังกัดสำนักงานปลัดกระทรวงมหาดไทย และกรมการปกครองบ้างตำแหน่งที่กำหนดไว้ในระเบียบหรือคำสั่งกองอาสารักษาดินแดน
โดยแต่งตั้ง คือ ข้าราชการกรมการปกครองบ้างตำแหน่งที่กำหนดไว้ในระเบียบหรือคำสั่งกองอาสารักษาดินแดน หรือบุคคลผู้ทรงคุณวุฒิ ผู้มีความรู้ความสามารถ และประสบการณ์ในสาขาวิชาด้านต่าง ๆ
โดยสอบแข่งขันและคัดเลือก คือ บุคคลผู้มีความประสงค์ขอสมัครเข้ามาบรรจุและสั่งใช้เป็นสมาชิกกองอาสารักษาดินแดน ทั้งนี้ ต้องเป็นผู้มีคุณสมบัติตามของพระราชบัญญัติกองอาสารักษาดินแดน พ.ศ. 2497 มาตรา 12 กำหนดไว้
สมาชิกกองอาสารักษาดินแดน

สมาชิกกองอาสารักษาดินแดนต้องมีคุณสมบัติและลักษณะ ตามของพระราชบัญญัติกองอาสารักษาดินแดน พ.ศ. 2497 หมวด 1 มาตรา 12 มีประเภท คือ 3
ประเภทสำรอง คือ สมาชิกที่ยังไม่ได้รับการฝึกอบรมตามหลักสูตรที่กำหนด
ประเภทประจำกอง คือ สมาชิกที่ได้รับการฝึกอบรมตามหลักสูตร และบรรจุอยู่ในอัตรากำลัง
ประเภทกองหนุน คือ สมาชิกที่ได้ปลดออกจากประจำกอง
ยศกองอาสารักษาดินแดน

ยศกองอาสารักษาดินแดน เป็นยศที่ต้องมีพระบรมราชโองการพระราชทานยศจากพระมหากษัตริย์ เนื่องจากกำลังพลของกองอาสารักษาดินแดนเป็นกำลังพลกึ่งทหาร ดังนั้นเพื่อความเหมาะสมในการปกครองบังคับบัญชาให้เป็นไปตามระเบียบวินัย จึงได้มีการกำหนดให้มีชั้นยศขึ้นตามพระราชบัญญัติยศ และเครื่องแบบผู้บังคับบัญชาและเจ้าหน้าที่กองอาสารักษาดินแดน พ.ศ. 2497 หรือเมื่อต้องปฏิบัติหน้าที่ร่วมกับหน่วยทหาร หรือตำรวจ โดยแบ่งออกเป็นชั้นยศของผู้บังคับบัญชาและเจ้าหน้าที่กองอาสารักษาดินแดนชั้นสัญญาบัตร และชั้นยศของสมาชิกกองอาสารักษาดินแดนชั้นประทวน  และการแต่งตั้งผู้ใดให้ว่าที่ยศชั้นใดชั่วคราวตั้งแต่ชั้นนายหมวดตรีขึ้นไป ให้รัฐมนตรีว่าการกระทรวงมหาดไทยมีอำนาจแต่งตั้งผู้นั้นให้ว่าที่ยศชั้นนั้นชั่วคราวได้ จนกว่าจะได้นำความกราบบังคมทูลพระมหากษัตริย์ให้ทรงมีพระบรมราชโองการพระราชทานยศแล้ว สำหรับผู้ที่จะได้รับยศตั้งแต่ชั้นนายหมู่ใหญ่ลงมานั้น ให้รัฐมนตรีว่าการกระทรวงมหาดไทย หรือผู้บังคับบัญชาที่รัฐมนตรีว่าการกระทรวงมหาดไทยมอบหมายเป็นผู้แต่งตั้งได้ สำหรับชื่อชั้นยศในภาษาอังกฤษนั้น ยึดถือตามระเบียบกระทรวงมหาดไทย ว่าด้วยการเรียกชื่อยศและตำแหน่งในกองอาสารักษาดินแดนเป็นภาษาอังกฤษ พ.ศ. 2511 (ซึ่งในอดีตกำหนดไว้เพื่อพลาง) โดยจำแนกออกเป็นชั้นยศ คือ
นายกองใหญ่ มีลักษณะเครื่องหมายยศเป็นดาวดอกพิกุล 5 ดาว มีพระมหามงกุฎพร้อมรัศมีและช่อชัยพฤกษ์ ประดับบนอินทรธนูทั้งสองข้าง ให้ยอดพระมหามงกุฎอยู่ทางด้านคอและให้ช่อชัยพฤกษ์โอบดาว เป็นพระยศสำหรับพระมหากษัตริย์ พระราชินี และเป็นยศสำหรับผู้บัญชาการกองอาสารักษาดินแดน (รัฐมนตรีว่าการกระทรวงมหาดไทยโดยตำแหน่ง)
นายกอง มีลักษณะเครื่องหมายยศเป็นดาวดอกพิกุลจำนวนดาวตามชั้นยศ มีพระมหามงกุฎพร้อมรัศมีและช่อชัยพฤกษ์ ประดับบนอินทรธนูทั้งสองข้าง ให้ยอดพระมหามงกุฎอยู่ทางด้านคอและให้ช่อชัยพฤกษ์โอบดาว
นายหมวด มีลักษณะเครื่องหมายยศเป็นขีดจำนวนตามชั้นยศ และมีดาวดอกพิกุล 1 ดาว อยู่เหนือขีด ประดับบนอินทรธนูทั้งสองข้าง
นายหมู่ มีลักษณะเครื่องหมายยศเป็นขีดจำนวนตามชั้นยศ และมีตรากองอาสารักษาดินแดนอยู่เหนือขีด ประดับบนแขวเสื้อด้านขวา
ยศกองอาสารักษาดินแดน > ชั้นยศของผู้บังคับบัญชาและเจ้าหน้าที่

ชั้นยศของผู้บังคับบัญชาและเจ้าหน้าที่กองอาสารักษาดินแดนชั้นสัญญาบัตร และชื่อยศภาษาอังกฤษ (เพื่อพลาง) แบ่งออกเป็น 7 ชั้นยศ ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| กลุ่มชั้นยศ | ชั้นนาย กองใหญ่ | ชั้นนายกอง | ชั้นนายกอง | ชั้นนายกอง | ชั้นนายหมวด | ชั้นนายหมวด | ชั้นนายหมวด |  |  |  |  |  |  |  |  |  |  |  |  |
 กองอาสารักษาดินแดน: 
|  | นายกองใหญ่ | นายกองเอก | นายกองโท | นายกองตรี | นายหมวดเอก | นายหมวดโท | นายหมวดตรี |  |  |  |  |  |  |  |  |  |  |  |  |
|  | VDC General | VDC Colonel | VDC Lieutenant Colonel | VDC Major | VDC Captain | VDC First Lieutenant | VDC Second Lieutenant |  |  |  |  |  |  |  |  |  |  |  |  |
|  | ก.ญ. | ก.อ. | ก.ท. | ก.ต. | มว.อ. | มว.ท. | มว.ต. |  |  |  |  |  |  |  |  |  |  |  |  |
|  | VDC Gen | VDC Col | VDC Lt Col | VDC Maj | VDC Capt | VDC 1st Lt | VDC 2nd Lt |  |  |  |  |  |  |  |  |  |  |  |  |
ยศกองอาสารักษาดินแดน > ชั้นยศของสมาชิก

ชั้นยศของสมาชิกกองอาสารักษาดินแดนชั้นประทวน และชื่อยศภาษาอังกฤษ (เพื่อพลาง) แบ่งออกเป็น 4 ชั้นยศ ได้แก่
ชั้นสมาชิกกองอาสารักษาดินแดนที่มิได้กำหนดเป็นชั้นยศตามพระราชบัญญัติยศ และเครื่องแบบผู้บังคับบัญชา และเจ้าหน้าที่กองอาสารักษาดินแดน พ.ศ. 2497 ตามระเบียบกระทรวงมหาดไทย ได้กำหนดลำดับชั้นไว้ 4 ชั้น คือ สมาชิกเอก สมาชิกโท สมาชิกตรี มีลักษณะเครื่องหมายเป็นรูปอาร์มธงชาติไทย มีดาวดอกพิกุลสีทองจำนวนดาวตามลำดับชั้น และสำหรับชั้นสมาชิก  มีลักษณะเครื่องหมายเป็นรูปอาร์มธงชาติไทยไม่มีดาว โดยใช้คำเรียกในภาษาอังกฤษ (เพื่อพลาง) ว่า Volunteer Defense Corps Member (VDC Mbr)
บทบาทหน้าที่ ภารกิจ และอำนาจตามกฎหมาย

กองอาสารักษาดินแดนมีหน้าที่ ตามพระราชบัญญัติกองอาสารักษาดินแดน พ.ศ. 2497 หมวด 2 มาตรา 16 ดังนี้
บรรเทาภัยที่เกิดจากธรรมชาติ และการกระทำของข้าศึก
ทำหน้าที่ตรวจรักษาความสงบภายในท้องที่ร่วมกับพนักงานฝ่ายปกครองหรือตำรวจ
รักษาสถานที่สำคัญ และการคมนาคม
ป้องกันการจารกรรม สดับตรับฟัง และรายงานข่าว
ทำความช่วยเหลือให้ความสะดวกแก่ฝ่ายทหารตามที่ทหารต้องการ และตัดทอนกำลังข้าศึก
เป็นกำลังส่วนหนึ่งไว้สำรองพร้อมที่จะเพิ่มเติมและสนับสนุนกำลังทหารได้เมื่อจำเป็น
นอกจากนั้นแล้ว ในปัจจุบัน กองอาสารักษาดินแดน หรือ อส. ยังมีภารกิจและบทบาทหน้าที่ในด้านต่าง ๆ อีกมาก ทั้งนโยบายเร่งด่วนของรัฐบาลและกระทรวงมหาดไทย ซึ่งได้ปฏิบัติหน้าที่ร่วมกับหน่วยงานต่างๆ เช่น กรมการปกครอง กองทัพบก กองทัพเรือ กองทัพอากาศ สำนักงานตำรวจแห่งชาติ และหน่วยงานอื่นๆ ในการป้องกันและแก้ไขปัญหายาเสพติด การปราบปรามการค้ามนุษย์ การป้องกันและปราบปรามการทำลายทรัพยากรป่าไม้ การจัดระเบียบสังคม การรักษาความสงบเรียบร้อย รวมถึงการควบคุมความไม่สงบในชายแดนภาคใต้ของประเทศไทย การสร้างความปรองดองสมานฉันท์ การพัฒนาและสร้างมวลชน การบริการประชาชน การส่งเสริมการท่องเที่ยว บรรเทาภัยด้านความมั่นคง เป็นต้น
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| นิสสัน นาวารา (หุ้มเกราะ) | – | รถเกราะ |  ญี่ปุ่น | รถกระบะดัดแปลง |
ยุทโธปกรณ์ > อาวุธเล็ก

| ชื่อ | ภาพ | ประเภท | ลำกล้องปืน | ที่มา | หมายเหตุ |
| --- | --- | --- | --- | --- | --- |
| HK-33 A2 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย | กระทรวงมหาดไทยแจกจ่ายให้กองอาสารักษาดินแดน |
| M-16 |  | ปืนเล็กยาวจู่โจม | 5.56×45 มม. นาโต |  สหรัฐอเมริกา |  |
| AK-102 |  | คาร์บิน | 5.56×45 มม. นาโต |  รัสเซีย |  |
แหล่งข้อมูลอื่น

เว็บไซต์ทางการ
กองอาสารักษาดินแดน ที่เฟซบุ๊ก
| ด ค กหน่วยงานในกระทรวงมหาดไทยของไทย |
| --- | --- |
กรม:  สำนักงานรัฐมนตรี  สำนักงานปลัดกระทรวง  กรมการปกครอง  กรมส่งเสริมการปกครองท้องถิ่น  กรมที่ดิน  กรมการพัฒนาชุมชน  กรมโยธาธิการและผังเมือง  กรมป้องกันและบรรเทาสาธารณภัย 
รัฐวิสาหกิจ:  การไฟฟ้านครหลวง  การไฟฟ้าส่วนภูมิภาค  การประปานครหลวง  การประปาส่วนภูมิภาค  องค์การตลาด  องค์การจัดการน้ำเสีย 
ในอดีต:  กรมราชทัณฑ์  กรมตำรวจ  กรมการเร่งรัดพัฒนาชนบท 
อื่น ๆ:  วิทยาลัยมหาดไทย  วิทยาลัยการปกครอง  กองอาสารักษาดินแดน  ศูนย์ดำรงธรรม  สถาบันพัฒนาบุคลากรท้องถิ่น  สถานีโทรทัศน์ผ่านดาวเทียมมหาดไทย 
หมวดหมู่
↑  วันประกาศใช้พระราชบัญญัติกองอาสารักษาดินแดน พ.ศ. 2497
ธงกองอาสารักษาดินแดน
ธงกองอาสารักษาดินแดนจังหวัด
เครื่องแบบกองอาสารักษาดินแดน ชุดฝึกสีกากีพราง (ซ้ายตรวจแถว) และชุดฝึกสีเขียวพราง (ขวาในแถว)
เครื่องแบบสมาชิกกองอาสารักษาดินแดน (ชุดฝึกกากีพราง)
สวัสดิ์ อมรวิวัฒน์

| สวัสดิ์ อมรวิวัฒน์ |
| --- | --- |


อธิบดีกรมตำรวจ
ดำรงตำแหน่ง พ.ศ. 2534 – พ.ศ. 2536
ก่อนหน้า: พลตำรวจเอก แสวง ธีระสวัสดิ์
ถัดไป: พลตำรวจเอก ประทิน สันติประภพ
 
ข้อมูลส่วนบุคคล
เกิด: 20 กันยายน พ.ศ. 2478 จังหวัดเชียงใหม่
เสียชีวิต: 6 ธันวาคม พ.ศ. 2559 (81 ปี) โรงพยาบาลศิริราช กรุงเทพมหานคร
คู่สมรส: คุณหญิง คัทลิยา อมรวิวัฒน์

พลตำรวจเอก สวัสดิ์ อมรวิวัฒน์ (20 กันยายน พ.ศ. 2478 – 6 ธันวาคม พ.ศ. 2559) เป็นอดีตอธิบดีกรมตำรวจ อดีตสมาชิกวุฒิสภาจังหวัดเชียงใหม่ อดีตสมาชิกสภานิติบัญญัติแห่งชาติ พ.ศ. 2534 สมาชิกวุฒิสภา พ.ศ. 2532 และ พ.ศ. 2535 และสมาชิกสภาร่างรัฐธรรมนูญไทย พ.ศ. 2539
ประวัติ

พลตำรวจเอก สวัสดิ์ อมรวิวัฒน์ เกิดเมื่อวันที่ 20 กันยายน พ.ศ. 2478 เป็นชาวจังหวัดเชียงใหม่ สมรสกับคุณหญิง คัทลิยา อมรวิวัฒน์ มีบุตรธิดา 3 คน คือนางสาวอำไพพรรณ อมรวิวัฒน์, ดร.สุทธาภา อมรวิวัฒน์ และนายณัฐวุฒิ อมรวิวัฒน์ มีน้องชายคือ นายสมพงษ์ อมรวิวัฒน์ อดีตหัวหน้าพรรคเพื่อไทย และสมาชิกสภาผู้แทนราษฎรจังหวัดเชียงใหม่ พรรคเพื่อไทย และพลตำรวจเอก สมบัติ อมรวิวัฒน์ อดีตอธิบดีกรมสอบสวนคดีพิเศษ
การศึกษา

มัธยมศึกษา โรงเรียนอัสสัมชัญ
รัฐประศาสนศาสตรบัณฑิต โรงเรียนนายร้อยตำรวจ
ปริญญาโท สาขารัฐประศาสนศาสตร์ มหาวิทยาลัยอินเดียน่า สหรัฐอเมริกา
ปริญญาโท สาขาพัฒนาสังคม มหาวิทยาลัยเกษตรศาสตร์
การทำงาน

สมาชิกวุฒิสภา พ.ศ. 2532
สมาชิกสภานิติบัญญัติแห่งชาติ พ.ศ. 2534
อธิบดีกรมตำรวจ (พ.ศ. 2534 - พ.ศ. 2536)  และในขณะดำรงตำแหน่งอธิบดีกรมตำรวจ พล.ต.อ.สวัสดิ์ ได้รับแต่งตั้งให้ร่วมเป็นรองหัวหน้าคณะรักษาความสงบเรียบร้อยแห่งชาติ (รสช.) ก่อการรัฐประหาร ยึดอำนาจจากพลเอกชาติชาย ชุณหะวัณ เมื่อวันที่ 23 กุมภาพันธ์ พ.ศ. 2534 นำโดย พลเอกสุนทร คงสมพงษ์ ผู้บัญชาการทหารสูงสุด
สมาชิกวุฒิสภา พ.ศ. 2535
ประธานกรรมการองค์การสื่อสารมวลชนแห่งประเทศไทย (อ.ส.ม.ท.)
ประธานกรรมการธนาคารมหานคร
สมาชิกสภาร่างรัฐธรรมนูญไทย พ.ศ. 2539
สมาชิกวุฒิสภาจังหวัดเชียงใหม่
ถึงแก่อนิจกรรม

พล.ต.อ.สว้สดิ์ ถึงแก่อนิจกรรม เมื่อวันที่ 6 ธันวาคม พ.ศ. 2559 ณ โรงพยาบาลศิริราช เขตบางกอกน้อย กรุงเทพมหานคร ด้วยโรคชรา สิริรวมอายุ 81 ปี มีพิธีพระราชทานเพลิงศพเมื่อวันที่ 7 พฤษภาคม พ.ศ. 2560 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2535 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2534 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2514 –  เหรียญจักรมาลา (ร.จ.ม.)
พ.ศ. 2532 –  เหรียญลูกเสือสดุดี ชั้นที่ 1
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2535 -  เครื่องราชอิสริยาภรณ์มงคลรัตน์ ชั้นที่ 1
โรงละครตึกแดง

| --- | --- |
紅樓劇場

th
ที่ตั้ง: เขตว่านหวา ไทเป ประเทศไต้หวัน
พิกัด: 25°02′31″N 121°30′24″E﻿ / ﻿25.041987°N 121.506739°E﻿ / 25.041987; 121.506739
ขนส่งมวลชน: สถานีซีเหมิน
ชนิด: โรงละคร
การก่อสร้าง
ก่อสร้าง: 1908
สถาปนิก: Kondo Juro
โรงละครตึกแดง หรือ โรงละครหงโหลว (จีน: 紅樓劇場; พินอิน: Hónglóu Jùchǎng; Red House Theater) หรือ ซีเหมินหงโหลว เป็นโรงละครเก่าแก่ในย่านซีเหมินติง เขตว่านหวา นตรไทเป ประเทศไต้หวัน ตั้งอยู่ที่เลขที่ 10 ถนนเฉิงตู
ประวัติศาสตร์

อาคารสร้างขึ้นในปี 1908 ในสมัยปกครองของญี่ปุ่น ผลงานออกแบบโดยสถาปนิกชาวญี่ปุ่น คนโดะ จูโระ โดยเดิมทีใช้งานเป็นอาคารตลาด ชั้นล่างเป็นห้างสรรพสินค้า
นับตั้งแต่ปี 1945 อาคารได้แปรสภาพมาใช้งานเป็นโรงละคร เป็นโรงละครหลักประจำคณะแสดงงิ้วปักกิ่ง และมีใช้งานแสดงอื่น ๆ ซึ่งสะท้อนการเปลี่ยนแปลงทางสังคมของไต้หวัน
รัฐบาลขึ้นทะเบียนอาคารเป็นแหล่งโบราณสถานระดับ III ในปี 1997 อาคารได้รับการบูรณะใหญ่หลังเหตุเพลิงไหม้ในทศวรรษ 2000 นับตั้งแต่ปี 2007 โรงละครตึกแดง อยู่ภายใต้การบริหารงานโดยมูลนิธิวัฒนธรรมไทเป ซึ่งใช้งานโรงละครในการจัดแสดงกิจกรรมเชิงศิลปะและวัฒนธรรม รวมถึงใช้ฟื้นฟูชุมชนย่านซีเหมินติง
ในผี 2016 มีผู้ก่อเหตุวางเพลิงอาคาร
เจ้าชายฟริโซแห่งออเรนจ์-นัสเซา

เจ้าชายฟริโซแห่งออเรนจ์-นัสเซา (อังกฤษ: His Royal Highness Prince Friso of Orange-Nassau) เป็นพระราชโอรสพระองค์กลางในสมเด็จพระราชินีนาถเบียทริกซ์แห่งเนเธอร์แลนด์กับ เจ้าชายเคลาส์แห่งเนเธอร์แลนด์ เป็นพระราชอนุชาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ และเป็นพระเชษฐาในเจ้าชายคอนสตันตินแห่งเนเธอร์แลนด์ พระองค์อภิเษกสมรสกับ เจ้าหญิงมาเบลแห่งออเรนจ์-นัสเซา มีพระธิดารวม 2 พระองค์ พระองค์สิ้นพระชนม์ เมื่อวันที่ 12 สิงหาคม พ.ศ. 2556 ขณะมีพระชันษา 44 ชันษา
พระประวัติ

เจ้าชายฟริโซ ประสูติ ณ โรงพยาบาลอูเครก เมื่อวันที่ 25 กันยายน พ.ศ. 2511 เป็นพระราชโอรสพระองค์กลางใน สมเด็จพระราชินีนาถเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ เมื่อแรกประสูติทรงอยู่ในอันดับที่ 3 ของการสืบราชบัลลังก์ ต่อมาปี พ.ศ. 2523 พระราชมารดาครองราชย์ ทำให้เจ้าชายวิลเลิม-อเล็กซานเดอร์ พระเชษฐา เลื่อนเป็นดันดับที่ 1 พระองค์จึงเลื่อนอันดับเป็นที่ 2   ทรงได้รับการบัพติศมาเมื่อวันที่ 28 ธันวาคม ในปีเดียวกัน ณ มหาวิหารเซนต์มาร์ตินอูเครก พระบิดาและพระมารดาอุปถัมภ์คือ สมเด็จพระราชาธิบดีฮารัลด์ที่ 5 แห่งนอร์เวย์ โจฮัส คริสเตียน  บารอนเจนนิส เฮอร์แมน สมเด็จพระราชินีนาถยูเลียนาแห่งเนเธอร์แลนด์(พระราชอัยยิกา) และ คริสตินา ฟ็อน อัมส์แบร์ค (พระปิตุจฉา)
การศึกษา

ในปี พ.ศ. 2529 พระองค์ทรงจบการศึกษาจากโรงเรียนมัธยมแอสเตรง ในกรุงเฮก และในปี พ.ศ. 2531 ทรงศึกษาต่อ ณ มหาวิทยาลัยแคลิฟอร์เนีย เบิร์กลีย์ สาขาวิศวกรรมเครื่องกล พระองค์เรียนที่Delft University of Technologyซึ่งเขาได้รับการศึกษาระดับปริญญาของวิศวกรในวิศวกรรมการบิน นอกจากนี้ยังทรงได้รับปริญญาด้านเศรษฐศาสตร์จากมหาวิทยาลัยอีราสมุส เพื่อทรงเตรียมความพร้อมของพระองค์ในการสืบทอดราชบัลลังก์
ทรงงาน

เมื่อทรงเรียนจบแล้ว ทรงทำงาน ณ กรุงอัมสเตอร์ดัม ในด้านของการให้คำปรึกษาการค้าระหว่างประเทศ ทั้งนี้ยังทรงเป็นเหรัญญิก ของครอบครัว เนื่องจากพระราชมาดาทรงไว้วางพระราชหฤทัยให้ทรงดูแลการเงินของครอบครัว
เสกสมรส

30 มิถุนายน พ.ศ. 2546 สำนักพระราชวังเนเธอร์แลนด์ได้ประกาศว่าเจ้าชายฟริโซจะเสกสมรสกับนางสาวมาเบล วินเซอร์ สมิทธิ์ แต่คณะรัฐมนตรีไม่เห็นชอบในเรื่องนี้ แต่พระเชษฐาก็ไม่ขัดขวางความรักของพระอนุชาแต่อย่างใด และเมื่อวันที่ 24 เมษายน พ.ศ. 2547 พระองค์ก็อภิเษกสมรสที่เมืองเดล์ฟ แต่อย่างไรก็ดีพระองค์ทรงหลุดพ้นจากการเป็นรัชทายาทในการสืบบัลลังก์ลำดับ 2 ต่อมาเบลได้รับการสถาปนาเป็น เจ้าหญิง พร้อมฐานันดร รอยัลไฮเนส
เสกสมรส > ความคิดเห็นในการเสกสมรสของเจ้าชายฟริโซ

ความเห็นของนายกรัฐมนตรี
ที่กระผมและคณะรัฐมนตรีไม่เห็นชอบให้เจ้าชายฟริโซทรงเสกสมรสกับมาเบล เพราะมาเบล มีคดีพัวพันยุ่งเกี่ยวกับเจ้าพ่อค้ายาระดับชาติของเนเธอร์แลนด์
พระราชดำรัสของเจ้าชายวิลเลิม-อเล็กซานเดอร์
ข้าพเจ้าเชื่อใจและเห็นใจในตัวของฟริโซ น้องชายข้าพเจ้าผู้ไม่เคยหวังอยากเป็นกษัตริย์ หากได้สมรส ขอให้มีความสุขสืบไป
พระราชดำรัสของสมเด็จพระราชินีนาถยูเลียนาแห่งเนเธอร์แลนด์
อาจจะแลกมาด้วยฐานันดร ก็ไม่ทำให้ฟริโซหลานชายของข้าพเจ้าเปลี่ยนใจ ข้าพเจ้าขอให้ฟริโซครองรักกันสืบไป
พระราชดำรัสของสมเด็จพระราชินีนาถเบียทริกซ์แห่งเนเธอร์แลนด์
นี่เป็นการเสกสมรสของฟริโซ ข้าพเจ้าคิดว่าเขามีความสุขมาก แม้การลดฐานันดรก็ไม่ทำให้เขาตัดใจได้ ข้าพเจ้าเห็นใจและเข้าใจ ข้าพเจ้าภาวนาให้รักยืนยาวสืบไป
พระดำรัสของเจ้าชายคอนสตันตินแห่งเนเธอร์แลนด์
การเสกสมรสของพี่ชายข้าพเจ้านั้น ย่อมทำให้เขาต้องลาออกจาการเป็นรัชทายาทลำดับที่ 2 แต่นั้นไม่ทำให้พระองค์ลาออกจากการเป็นผู้ที่รักมั่นได้เลย ขอให้รักของพระองค์และมาเบลยืนยาวสืบไป
หลังจากเสกสมรสแล้ว พระองค์และพระชายาเสด็จไปประทับ ณ ลอนดอน และพระชายามีประสูติกาลพระธิดาทั้ง 2 ที่นั้น (พระธิดาดำรงพระยศที่ เคาน์เตส)
สิ้นพระชนม์

เจ้าชายฟริโซ สิ้นพระชนม์ด้วยสาเหตุภาวะแทรกซ้อนจากอุบัติเหตุเล่นสกีในออสเตรีย ซึ่งทรงเข้าประทับรักษาพระอาการนานหลายสัปดาห์ เมื่อวันที่ 12 สิงหาคม พ.ศ. 2556 โดยในงานพระศพนั้น สมเด็จพระราชินีนาถเบียทริกซ์ และสมเด็จพระราชาธิบดีวิลเลิม รวมถึงนาย มาร์ก รึตเตอร์ ได้ทรงกล่าวไว้อาลัยดังนี้
พระราชดำรัสของสมเด็จพระราชินีนาถเบียทริกซ์
แด่ฟริโซผู้ล่วงลับ ในฐานะของแม่นั้น ย่อมเสียใจประดุจดวงใจสลาย ขอให้ฟริโซไปสู่ภพภูมิที่ดี ฟริโซจะอยู่ในใจของข้าพเจ้าและพสกนิกรชาวเนเธอร์แลนด์ตลอดไป
พระราชดำรัสของสมเด็จพระราชาธิบดีวิลเลิม
การจากไปของฟริโซ ทำให้ข้าพเจ้าโศกเศร้าเป็นอย่างถึงที่สุด เหมือนรอบๆตัวหมุนช้าลงหลังได้รับข่าว ข้าพเจ้าจะคิดถึงฟริโซ น้องชายของข้าพเจ้าตลอดไป
คำไว้อาลัยของนายมาร์ก รึตเตอ
แด่ฝ่าพระบาทผู้ล่วงลับ ข้าพระพุทธเจ้าขอถวายคำอำลา ขอให้ฝ่าพระบาทเสด็จสู่สวรรคาลัย นึกถึงครั้นพระองค์พระราชทานพระอนุญาตให้ข้าพระพุทธเจ้าเข้าเฝ้า จะอยู่ในใจของเราทั้ง 2 ตลอดไป
พระศพ

พิธีพระศพของพระองค์ถูกจัดขึ้นอย่างเรียบง่าย โดยภายในงานมีเพียงพระราชวงศ์ดัตช์เข้าร่วมพิธี ประกอบด้วยสมเด็จพระราชินีนาถเบียทริกซ์แห่งเนเธอร์แลนด์ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ สมเด็จพระราชินีแม็กซิมาแห่งเนเธอร์แลนด์ พระราชวงศ์อื่น ๆ เช่น พระเจ้าฮารัลด์ที่ 5  ซึ่งเป็นพระบิดาทูลหัว ราชินีซอนยา เจ้าชายเฟรเดอริก มกุฎราชกุมารแห่งเดนมาร์ก ซึ่งเป็นพระสหาย เจ้าหญิงแมรี มกุฎราชกุมารีแห่งเดนมาร์ก เจ้าชายโฮกุน มกุฎราชกุมารแห่งนอร์เวย์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Prince Friso of Orange-Nassau
| ด ค กเจ้าชายแห่งเนเธอร์แลนด์ |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าวิลเลิมที่ 1 แห่งเนเธอร์แลนด์
รุ่นที่ 1:  พระเจ้าวิลเลิมที่ 2  เจ้าชายเฟรเดอริก 
รุ่นที่ 2:  พระเจ้าวิลเลิมที่ 3  เจ้าชายอเล็กซานเดอร์  เจ้าชายเฮนรีแห่งเนเธอร์แลนด์  เจ้าชายเออร์เนต แคชเมียร์แห่งเนเธอร์แลนด์  เจ้าชายเฟรเดอริก นิโกลัส  เจ้าชายวิลเลิม 
รุ่นที่ 3:  เจ้าชายวิลเลิม เจ้าชายแห่งออเรนจ์  เจ้าชายเมาริทส์  เจ้าชายอเล็กซานเดอร์ เจ้าชายแห่งออเรนจ์  เจ้าชายเฮนดริก พระราชสวามี 1 
รุ่นที่ 4:  เจ้าชายแบร์นฮาร์ด พระราชสวามี 1 
รุ่นที่ 5:  เจ้าชายเคลาส์ พระราชสวามี 1 
รุ่นที่ 6:  สมเด็จพระราชาธิบดีวิลเลิม-อเล็กซานเดอร์  เจ้าชายฟริโซ  เจ้าชายคอนสตันติน  เจ้าชายเมาริทส์  เจ้าชายแบร์นาร์ด  เจ้าชายปีเตอร์-คริสเตียน  เจ้าชายฟลอริส 
1 ไม่ใช่เจ้าชายแห่งเนเธอร์แลนด์โดยประสูติ
เฟย์ เว็บสเตอร์

| เฟย์ เว็บสเตอร์ |
| --- | --- |
เฟย์ เว็บสเตอร์ กำลังแสดงที่ Riviera Theatre ในเมืองชิคาโก
ข้อมูลพื้นฐาน
เกิด:  (1997-06-25) 25 มิถุนายน ค.ศ. 1997 (27 ปี) แอตแลนตา, จอร์เจีย สหรัฐอเมริกา
แนวเพลง: อินดีโฟล์ก อัลเทอร์เนทีฟคันทรี อาร์แอนด์บีร่วมสมัย ซอฟต์ร็อก
อาชีพ: นักร้อง-นักแต่งเพลง
เครื่องดนตรี: เสียงร้อง กีตาร์
ช่วงปี: 2013–ปัจจุบัน
ค่ายเพลง: Awful Secretly Canadian

เว็บไซต์: fayewebster.com
เฟย์ เว็บสเตอร์ (เกิด 25 มิถุนายน 1997) เป็นนักร้องและนักแต่งเพลงชาวอเมริกันจากเมืองแอตแลนตา รัฐจอร์เจีย เธอได้ออกสตูดิโออัลบั้ม 5 อัลบั้ม ได้แก่ Run and Tell (2013), Faye Webster (2017),  Atlanta Millionaires Club (2019), I Know I'm Funny Maha (2021) และ Underdressed at the Symphony (2024)